काजोल ने श्रीदेवी को इस तरह दिया ट्रिब्यूट, Tweet कर लिखा- भारत की पहली फीमेल सुपरस्टार...  
श्रीदेवी को लेकर काजोल ने किया ट्वीट
काजोल का ट्वीट हुआ वायरल
कालोज ने इसे लेकर जताई खुशी
श्रीदेवी (Sridevi) को बॉलीवुड की पहली फीमेल सुपरस्टार कहा जाता है, और श्रीदेवी के ऊपर जल्द ही एक किताब भी आने वाली है. खास बात यह कि बॉलीवुड की दिग्गज एक्ट्रेस काजोल (Kajol) ने श्रीदेवी पर आ रही इस किताब का फॉरवर्ड लिखा है. श्रीदेवी पर आ रही किताब में फॉरवर्ड लिखने को लेकर एक्ट्रेस काजोल ने एक ट्वीट किया है, और उनका यह ट्वीट खूब वायरल भी हो रहा है. काजोल ने इस बात पर खुशी जताई है कि उन्हें 'श्रीदेवीः द एटर्नल स्क्रीन गॉडेस (Sridevi The Eternal Scresn Goddess)' का फॉरवर्ड लिखने का मौका मिला.

Honoured and happy to have the opportunity to pen a foreword for a book celebrating the iconic Sridevi. It was my way of paying a personal tribute to India's first female superstar. Congratulations @BoneyKapoor, the author @SatyarthNayak and the @PenguinIndia team. pic.twitter.com/NBJAjENg9O
बॉलीवुड एक्ट्रेस काजोल (Kajol) ने श्रीदेवी पर सत्यार्थ नायक की किताब 'श्रीदेवीः द एटर्नल स्क्रीन गॉडेस (Sridevi The Eternal Scresn Goddess)'में फॉरवर्ड लिखने की जानकारी ट्विटर के जरिये दी और लिखाः 'आइकॉनिक श्रीदेवी पर आ रही किताब का फॉरवर्ड लिखने का मौका मिलने की मुझे बेहद खुशी और सम्मानित महसूस कर रही हूं. भारत की पहली फीमेल सुपरस्टार को ट्रिब्यूट देने का यह मेरा अपना तरीका है...' इस तरह काजोल ने अपनी खुशी का इजहार किया है.
श्रीदेवी (Sridevi) की खासियत रही है कि वे न सिर्फ बॉलीवुड बल्कि तमिल, तेलुगू, मलयालम और कन्नड़ सिनेमा में भी काफी पॉपुलर रही हैं. श्रीदेवी ने 1983 में हिम्मतवाला फिल्म से बॉलीवुड में पहचान कायम की थी, और इस फिल्म में उनके साथ जीतेंद्र लीड रोल में थे. इसके बाद तो उन्होंने 'चालबाज', 'मिस्टर इंडिया', 'लम्हे' और 'चांदनी' जैसी ढेरों सुपरहिट फिल्में बनाईं और फीमेल सुपरस्टार का दर्जा हासिल किया. श्रीदेवी का निधन फरवरी 2018 में हुआ था.